Diari Oficial de la Generalitat Valenciana


Sumari del DOGV 7328, del 30-07-2014 (2014/7257)

Informació i participació pública del projecte d'adaptació del Pla Especial de Protecció i Reforma Interior del Cabanyal-Cayamelar.
-----------------------------------------------------------------------------------------------------------------------------------

### Dades del document

Número de DOGV
:   7328

Data del DOGV
:   30-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7257


Data del document
:   28-07-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació i participació pública del projecte d'adaptació del Pla Especial de Protecció i Reforma Interior del Cabanyal-Cayamelar. [2014/7257]  
L'Ajuntament en Ple, en la sessió de 25 de juliol de 2014, va adoptar l'acord que, en la part dispositiva, diu el següent :  
  
«Primer. Sotmetre a informació pública i iniciar el procés de participació pública del projecte de document d'adaptació del Pla Especial de Protecció i Reforma Interior (Pepri) del Cabanyal-Canyamelar a l'Orde del Ministeri de Cultura CUL/3631/2009 en els àmbits d'actuació 6.01, 6.02, 6.03, 6.04, 7.05, 7.06, amb el seu estudi d'integració paisatgística i l'informe de sostenibilitat econòmica, per mitjà dels anuncis corresponents en el Diari Oficial de la Comunitat Valenciana, en un diari no oficial d'àmplia difusió en la localitat, en el tauler d'edictes electrònic de l'Ajuntament de València i en la pàgina web municipal, a més de l'aplicació dels altres mecanismes de participació previstos en el pla de participació pública de l'estudi d'integració paisatgística, pel termini de 45 dies, comptadors des del'endemà de l'última publicació que s'efectue, als efectes de presentació d'al·legacions, suggeriments o observacions.  
Segon. Sol·licitar els informes que s'indiquen en la resolució de la Conselleria d'Infraestructures, Territori i Medi Ambient relativa a la consulta plantejada per este ajuntament, d'acord amb el que establix l'article 4 de la Llei 9/2006, de 28 d'abril, sobre l'avaluació dels efectes de determinats plans i programes en el medi ambient, als efectes que l'òrgan autonòmic corresponent determine si la modificació del Pepri del Cabanyal-Canyamelar ha de ser objecte d'avaluació ambiental estratègica i, en tot cas, sol·licitar-ne informe a les següents administracions públiques:  
- Direcció General de Carreteres a València del Ministeri de Foment, i de la Conselleria d'Infraestructures, Territori i Medi Ambient.  
  
- Demarcació de Costes a València del Ministeri de Foment i de la Conselleria d'Infraestructures, Territori i Medi Ambient.  
- Ports de l'Estat del Ministeri de Foment.  
- Confederació Hidrogràfica del Xúquer, en relació amb la suficiència de recursos hídrics.  
- Direcció General d'Aviació Civil del Ministeri de Foment.  
Tercer. Traslladar les actuacions produïdes, juntament amb una còpia dels instruments urbanístics exposats al públic, al Ministeri de Cultura, als efectes previstos en el punt segon de la part dispositiva de l'Orde del Ministeri de Cultura CUL/3631/2009, de 29 de desembre.  
  
Quart. Sol·licitar informe a la Direcció General de Cultura de la Conselleria d'Educació, Cultura i Esport, als efectes previstos en l'article 47.3 de la Llei 4/1998, d'11 de juny, de Patrimoni Cultural Valencià, en relació amb el document susceptible d'aprovació provisional i amb caràcter previ a esta última.  
Quint. L'informe favorable del Consell Jurídic Consultiu de la Comunitat Valenciana relatiu a la diferent qualificació o ús urbanístic de les zones verdes s'haurà de sol·licitar prèviament a l'aprovació definitiva del pla per la consellera d'Infraestructures, Territori i Medi Ambient.  
  
Sext. Facultar el regidor delegat d'Urbanisme, Ordenació Urbana i Vivenda per a l'execució de tots els actes, tant d'índole jurídica com material, que siguen necessaris per a la plena efectivitat d'este acord, així com comunicar-ho als servicis municipals les competències dels quals pogueren resultar afectades».  
I de conformitat amb el que establix l'article 83.2.a de la Llei 16/2005, de 30 de desembre, Urbanística Valenciana (LUV), s'obri el període d'informació pública per a la presentació d'al·legacions durant el termini d'un 45 dies, comptadors des de l'endemà de la publicació del present acord en els diaris corresponents. Durant eixe mateix termini, d'acord amb el que disposa el pla de participació pública, es podran presentar suggeriments i omplir les enquestes incloses en l'estudi d'integració paisatgística.  
Durant eixe mateix termini, d'acord amb el que disposa el pla de participació pública, s'hi podran presentar suggeriments. La documentació està a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la pàgina web d'Urbanisme ?www.valencia.es/urbanisme?.  
La publicació d'este edicte té els efectes previstos en l'article 59.5 de la Llei de Règim Jurídic de les Administracions Públiques i Procediment Administratiu Comú, en relació amb els interessats en el procediment de participació pública respecte als quals s'ignora el lloc en què es pot realitzar la notificació.  
  
València, 28 de juliol de 2014.- El secretari: Manuel Latorre Hernández.